open-index/open-wikipedia-markdown huggingface dataset:
Άγιος Πέτρος ο Αλεούτης

Ο **Άγιος Πέτρος ο Αλεούτης** γεννήθηκε στα τέλη του 18ου αιώνα στην Αλάσκα, όπως ονομάζεται η Βορειοδυτική χερσόνησος της Αμερικής και συγκεκριμένα σε ένα από τα εκατόν πενήντα νησιά των Αλεούτων, που ανήκουν σε αυτήν.

## Βιογραφία
Η ζωή των κατοίκων ήταν πολύ δύσκολη λόγω των κακών καιρικών συνθηκών. Ο εκχριστιανισμός της χώρας ξεκίνησε από Ρώσους εμπόρους, οι οποίοι εγκαταστάθηκαν εκεί μετά την εξερεύνησή της. Συγχρόνως Ρώσοι ιεραπόστολοι έσπειραν το λόγο του Θεού στα μέρη αυτά. Γλυκύς καρπός της θείας σποράς υπήρξε ο Άγιος Πέτρος. Μεγάλωσε σε δύσκολες κοινωνικές, οικονομικές και καιρικές συνθήκες, σεμνός και καλοσυνάτος, αγάπησε τον Χριστό και βαπτίστηκε από τους Ρώσους κληρικούς. Στην περίφημη Ρωσοαμερικανική εταιρεία που εργαζόταν, γεύτηκε την πίκρα της αδικίας και της εκμετάλλευσης από τους άπληστους μεγαλέμπορους. Περί το 1812, λόγω της ανέχειας, που ταλαιπωρούσε την οιοικογένειά του, ακολούθησε την εταιρεία στις νέες επιχειρήσεις  της κοντά στο Σαν Φραντζίσκο, περιοχή που ανήκε στους Ισπανούς αποικιστές, Ρωμαιοκαθολικούς, που καταδυνάστευαν τους ιθαγενείς οι οποίοι, αν δεν προσχωρούσαν στο δόγμα τους, αντιμετώπιζαν φοβερά βασανιστήρια. Ο Άγιος Πέτρος και οι φίλοι του αρνήθηκαν την ευκαιρία φυγής και παρέμειναν εκεί, για να συμπαρασταθούν στους ιθαγενείς και να φανερώσουν, με τη γεμάτη χάρη Χριστού ζωή τους, την Ορθόδοξη Χριστιανική πίστη. Οδηγήθηκαν στη φυλακή και με εντολή του ιεροεξεταστή έκοψαν τις αρθρώσεις των ποδιών και των χεριών του Αγίου Πέτρου και τελικά τον κάρφωσαν με μαχαίρι στα σπλάχνα.  επαναλάμβανε, ενώ ποτάμι έτρεχε το αίμα και η ψυχή του πετούσε στον Κύριο. Εορτάζει στις 13 Δεκεμβρίου.

## Πηγές

## Εξωτερικοί σύνδεσμοι
* Ελένη Χριστοδουλοπούλου, «Δύο άγνωστοι άγιοι που αφιέρωσαν τη ζωή τους στον Χριστό: Ένας Εσκιμώος και ένας Τούρκος στη μάχη για την Ορθοδοξία», 27/10/2015, (1. Άγιος Πέτρος ο Εσκιμώος - 2. Άγιος Αχμέτ ο Κάλφας), από την ιστοσελίδα: ikivotos.gr του περιοδικού "Η Κιβωτός της Ορθοδοξίας".

Κατηγορία:Άγιοι της Ορθόδοξης Εκκλησίας
Κατηγορία:Χριστιανοί μάρτυρες του 19ου αιώνα
Μαρία Λουθ Μοράλες

Η **Μαρία Λουθ Μοράλες Γοδόι** (Λα Κορούνια, 1889 - Βαρκελώνη, 1980) ήταν πρωτοποριακή Ισπανίδα πολιτιστική δημοσιογράφος και συγγραφέας του 20ου αιώνα.

Ήταν η πρώτη γυναίκα στην Ισπανία που διεύθυνε μια εθνική εφημερίδα, τη La Vanguardia, την οποία διεύθυνε κατά τη διάρκεια του 1936 και 1937 στην αρχή του Ισπανικού εμφυλίου πολέμου.

Το 1939, ήταν υπό κράτηση για 40 ημέρες και δεν μπόρεσε να εργαστεί επαγγελματικά λόγω του Φρανκισμού. Με την μετάβαση στη δημοκρατία συνέχισε το έργο της σε συνεργασία με την Diario de Barcelona μέχρι το θάνατό της στην ηλικία των 91 ετών. Έπαιξε καθοριστικό ρόλο στην ενσωμάτωση των γυναικών στη δημοσιογραφική και λογοτεχνική δραστηριότητα στην Ισπανία του 20ού αιώνα.

## Βραβεία και τιμητικές διακρίσεις
* 1956 - Τάγμα των Ακαδημαϊκών Φοινίκων
* 1963 - Εθνικό Θεατρικό Βραβείο
* 1971 - Lazo de Isabel la Católica

## Επιλεγμένα έργα

* *Parientes y trastos viejos* (inédita)
* *Trovas de otros tiempos*, 1928
* *Libros, mujeres y niños*, 1928
* *Las románticas*, 1930
* *Edison*, 1934
* *Romance de media noche* (με την Ελίζαμπεθ Μούλντερ), 1935
* *Julio César*, 1936
* *Madame Curie*, 1936
* *Alejandro Magno*, 1936
* *Alguien a quien conocí*, 1937
* *Tres historias de amor en la Revolución francesa*, 1942
* *María Antonieta*, 1943
* *El mundo de las hormigas*, 1948
* *El Cine: historia ilustrada del séptimo arte*, 1950
* *Hazañas del Cid*, 1951. , 
* *Enciclopedia del hogar*, 1952
* *Rosalinda en la ventana*, 1954
* *Balcón al Atlántico: (otra novela sin héroe)*, 1955
* *Balcón al Mediterráneo*, 1955
* *Historias del décimo círculo*, 1962
* *Libro de oro de la poesía en lengua castellana*, 1970

## Παραπομπές

## Βιβλιογραφία
* María Ángeles Cabré (2017). María Luz Morales. Pionera del periodismo (Libros de Vanguardia).

## Εξωτερικοί σύνδεσμοι
* ¿A quién votarán nuestras mujeres?,  *La Vanguardia*, 1933. (in Spanish)
* ¿Qué deben leer las mujeres? Gaziel rsponde a Morales: ¡Pues lo mismo que los hombres! *La Vanguardia*, 1927. (in Spanish)
* Las mujeres de la revolución, *La Vanguardia*, 1933. (in Spanish)

Κατηγορία:Ισπανοί δημοσιογράφοι
Απλάντα

Η **Απλάντα** είναι κοινότητα της επαρχίας Λάρνακας στην Κύπρο.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


Κατηγορία:Κοινότητες της Επαρχίας Λάρνακας
Άρσος Λάρνακας

To **Άρσος** () είναι χωριό στην κεντρική Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Λάρνακας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
*

Κατηγορία:Κοινότητες της Επαρχίας Λάρνακας
Ερντεμλί

Το **Ερτεμλί** είναι μια πόλη στην Επαρχία Μερσίνης στο Διαμέρισμα Μεσογείου της Τουρκίας, περίπου 35 χιλιόμετρα από την Μερσίνη. Το 2012 είχε πληθυσμό 50154 κατοίκους.

## Φωτογραφίες

Ellaiussa-Sebaste 1.jpg
Dağlı Castle, Mersin Province.jpg
Kumkuyu Mersin Province.jpg
Larissa ayas mersin building.jpg
Kayaci Valley-Limonlu Cayi Kaynagi.jpg
Perotis malachitica Abeille de Perrin, 1896 (3232041364).jpg


## Παραπομπές

## Εξωτερικοί σύνδεσμοι

* District governor's official website 
* District municipality's official website 
* Erdemli
* Mersin University
* Mersin haberleri

Κατηγορία:Οικισμοί στην Επαρχία Μερσίνης
Κατηγορία:Παράκτιοι οικισμοί στην Τουρκία
Κατηγορία:Διαμερίσματα της Επαρχίας Μερσίνης
Κλαίρη του Βελγίου

Η **Κλαίρη του Βελγίου** (*Claire de Belgique*, γεννημένη ως Κλαίρη Λουίζα Κουμς *Claire Louise Coombs*, 18 Ιανουαρίου 1974 -) είναι η σύζυγος του Πρίγκιπα Λαυρέντιου του Βελγίου.

## Βιογραφία
Γεννήθηκε στις 18 Ιανουαρίου 1974 στο Μπαθ του Σόμερσετ στην Αγγλία, κόρη του Βρετανού επιχειρηματία Νικόλαου Ιωάννη Κουμς και της Βελγίδας Νικόλ Μέρτενς. Έχει μια μεγαλύτερη αδελφή την Τζοάνα και ένα μικρότερο αδελφό, τον Μάθιου.

Στις 12 Απριλίου 2003 η Κλαίρη παντρεύτηκε τον Πρίγκιπα Λαυρέντιο του Βελγίου στον Καθεδρικό Ναό του Αγίου Μιχαήλ και Αγίας Γουδούλης. Το ζευγάρι μαζί απέκτησε τρία παιδιά:
*την Πριγκίπισσα ''Λουίζα'' Σοφία Μαρία (2004-)
*τον Πρίγκιπα *Νικόλαο* Κασίμιρο Μαρία (2005-)
*τον Πρίγκιπα *Αιμερίκ* Αύγουστο Μαρία (2005-)

Σε αντίθεση με τις δύο εξ αγχιστείας αδελφές της, Βασίλισσα Ματθίλδη και Πριγκίπισσα Άστριντ, η Κλαίρη δεν έχει καθορισμένα επίσημα καθήκοντα. Εμφανίζεται περιστασιακά στο κοινό και συνοδεύει τον σύζυγό της, γενικά για την υποστήριξη των περιβαλλοντικών αιτιών ή φιλανθρωπικών οργανώσεων για ζώα. 

Είναι πρωτοπόρος της Χορωδίας της Βρυξελλών, η οποία τραγούδησε στο θρησκευτικό μέρος της τελετής γάμου της. Δραστηριοποιείται επίσης σε οργανισμούς που συνδέονται με το Ηνωμένο Βασίλειο στο Βέλγιο. Είναι μέλος του Διοικητικού Συμβουλίου του Βρετανικού Σχολείου των Βρυξελλών και συμμετέχει ενεργά σε φιλανθρωπικές και αναμνηστικές εκδηλώσεις που διοργανώνει ο Βρετανός Πρέσβης στο Βέλγιο.

## Τίτλοι
***18 Ιανουαρίου 1974 – 12 Απριλίου 2003**: Δεσποινίς Κλαίρη Λουίζα Κουμς
***12 Απριλίου 2003 – μέχρι σήμερα**: *Η Βασιλική Υψηλότητα* Πριγκίπισσα Κλαίρη του Βελγίου

### Τιμητικές διακρίσεις
**Βελγικές**
* : Κυρία Μεγαλόσταυρου του Τάγματος του Λεοπόλδου Α΄

**Ξένες**
* : Κυρία Μεγαλόσταυρου του Τάγματος του Στέμματος
* : Κυρία Μεγαλόσταυρου του Τάγματος της Τιμής
* : Κυρία Μεγαλόσταυρου του Τάγματος του Ινφάντη Ερρίκου

## Παραπομπές


## Εξωτερικοί σύνδεσμοι
*Her official webpage at the official site of the Belgian monarchy
* Princess Claire's ancestry

Κατηγορία:Οίκος της Σαξονίας-Κοβούργου-Γόθας
Κατηγορία:Πριγκίπισσες του Βελγίου
Απόστολος Λουκάς (συνοικία Αραδίππου)

O **Απόστολος Λουκάς** είναι συνοικία του Δήμου Αραδίππου. Είναι μια μεγάλη συνοικία στην Αραδίππου με πολύ κόσμο. Το όνομα της το πήρε από την ομώνυμη εκκλησία Αποστόλου Λουκά στην Αραδίππου.

## Πληθυσμός
Ο πίνακας που ακολουθεί παρουσιάζει τον πληθυσμό του Αποστόλου Λουκά όπως καταγράφηκε στις απογραφές πληθυσμού που έγιναν στην Κύπρο.





## Παραπομπές


Κατηγορία:Συνοικίες Αραδίππου
Άγιος Φανούριος (αποσαφήνιση)

Με το όνομα **Άγιος Φανούριος** μπορεί να αναφέρεται

* ο Άγιος της χριστιανικής εκκλησίας Άγιος Φανούριος

ή ένας από τα παρακάτω:

* ο Άγιος Φανούριος (συνοικία Αραδίππου)

Κατηγορία:Αποσαφηνίσεις ελληνικών τοπωνυμίων
Καμάρες (συνοικία Λάρνακας)

Οι **Καμάρες** είναι συνοικία του Δήμου Λάρνακας, είναι μικρή σε πληθυσμό αλλά και σε έκταση. Το όνομά της το πήρε από το Υδραγωγείο Καμαρών.

## Πληθυσμός
Ο πίνακας που ακολουθεί παρουσιάζει τον πληθυσμό των Καμάρων όπως καταγράφηκε στις απογραφές πληθυσμού που έγιναν στην Κύπρο. 





## Παραπομπές

Κατηγορία:Συνοικίες Δήμου Λάρνακας
Βλάχος (αποσαφήνιση)

Με την ονομασία **Βλάχος** μπορεί να αναφέρεται κάποιος από τα εξής:

* μέλος της πληθυσμιακής ομάδας των Βλάχων
* μέλος της πληθυσμιακής ομάδας των Βλαχομογλενιτών
* ο Μήτρος Βλάχος, Βούλγαρος κομιτατζής βλάχικης καταγωγής
* ο βλάχος (ψάρι)
* ο Βλάχος (συνοικία Αραδίππου), συνοικία του Δήμου Αραδίππου στην Κύπρο

## Δείτε επίσης
* Βλάχοι (όρος)

Κατηγορία:Αποσαφηνίσεις ελληνικών τοπωνυμίων
Άγιος Νικόλαος (συνοικία Λάρνακας)

Ο **Άγιος Νικόλαος** είναι συνοικία του Δήμου Λάρνακας. Μια μεγάλη περιοχή με συνεχή ανάπτυξη και πολλές επιλογές από καταστήματα, εστιατόρια, σχολεία αλλά και θέσεις εργασίας. Είναι μια συνεχώς αναπτυσσόμενη περιοχή της Λάρνακας και πήρε το όνομα της από την ομώνυμη εκκλησία Άγιος Νικόλας που βρίσκεται κοντά στο Δημοτικό Σχολείο Δροσιάς.

## Πληθυσμός
Ο πίνακας που ακολουθεί παρουσιάζει τον πληθυσμό του Αγίου Νικολάου όπως καταγράφηκε στις απογραφές πληθυσμού που έγιναν στην Κύπρο. 





## Παραπομπές

Κατηγορία:Συνοικίες Δήμου Λάρνακας
Αρχιεπίσκοπος Μακάριος ΙΙΙ (συνοικία Λάρνακας)

Ο **Αρχιεπίσκοπος Μακάριος ΙΙΙ** είναι συνοικία του Δήμου Λάρνακας. Είναι μια συνοικία όπου πρόσφυγες εκδιώχτηκαν από τους τόπους τους και κατέληξαν εκεί. Βρίσκεται κοντά στην περιοχή Κρασά. Το κέντρο της πόλης βρίσκεται 15 περίπου λεπτά από εκεί. Είναι μια όμορφη περιοχή που αναπτύσσεται ομαλά.

## Πληθυσμός
Ο πίνακας που ακολουθεί παρουσιάζει τον πληθυσμό του Αρχιεπισκόπου Μακαρίου ΙΙΙ όπως καταγράφηκε στις απογραφές πληθυσμού που έγιναν στην Κύπρο. 





## Παραπομπές

Κατηγορία:Συνοικίες Δήμου Λάρνακας
Συνοικια
Κόκκινες (συνοικία Λάρνακας)

Οι **Κόκκινες** είναι συνοικία του Δήμου Λάρνακας. Βρίσκεται κοντά στην περιοχή των Λιβαδιών και είναι μια περιοχή όπου πρόσφυγες κατέληξαν εδώ μετά την τουρκική εισβολή το 1974. 

## Πληθυσμός
Ο πίνακας που ακολουθεί παρουσιάζει τον πληθυσμό των Κοκκίνων όπως καταγράφηκε στις απογραφές πληθυσμού που έγιναν στην Κύπρο. 





## Παραπομπές

Κατηγορία:Συνοικίες Δήμου Λάρνακας
Άγιοι Ανάργυροι Ι

Οι **Άγιοι Ανάργυροι Ι** είναι συνοικία του Δήμου Λάρνακας. Είναι μια περιοχή που μετά την τουρκική εισβολή το 1974 πολλοί κατέληξαν εδώ. Η περιοχή ονομάστηκε έτσι από την εκκλησία των Αγίων Αναργύρων.

## Πληθυσμός
Ο πίνακας που ακολουθεί παρουσιάζει τον πληθυσμό των Αγίων Αναργύρων Ι όπως καταγράφηκε στις απογραφές πληθυσμού που έγιναν στην Κύπρο. 





## Παραπομπές

Κατηγορία:Συνοικίες Δήμου Λάρνακας
Σωτήρος (συνοικία Λάρνακας)

Ο **Σωτήρος** είναι συνοικία του Δήμου Λάρνακας. Είναι μια μεγάλη συνοικία με πάρα πολλούς κατοίκους και πολλές επιλογές από καταστήματα και υπάρχουν πολλές θέσεις εργασίας. Ακόμα η περιοχή βρίσκεται 10 λεπτά από το κέντρο της Λάρνακας 10 λεπτά από τα Λιβάδια και 10 λεπτά από την Αραδίππου οπότε ταυτόχρονα είναι μια προνομιούχα περιοχή. 

## Πληθυσμός
Ο πίνακας που ακολουθεί παρουσιάζει τον πληθυσμό του Σωτήρος όπως καταγράφηκε στις απογραφές πληθυσμού που έγιναν στην Κύπρο. 





## Παραπομπές

Κατηγορία:Συνοικίες Δήμου Λάρνακας
Τσακιλερό

Το **Τσακιλερό** είναι συνοικία του Δήμου Λάρνακας. Είναι μια περιοχή όπου πολλοί πρόσφυγες κατέληξαν σε αυτή την περιοχή μετά την τουρκική εισβολή το 1974. Η περιοχή παλιά ήταν παρατημένη τώρα όμως αναπτύσσεται συνεχώς με μεγάλα πάρκα και καινούριες πολυκατοικίες. 

## Πληθυσμός
Ο πίνακας που ακολουθεί παρουσιάζει τον πληθυσμό του Τσακιλερού όπως καταγράφηκε στις απογραφές πληθυσμού που έγιναν στην Κύπρο. 





## Παραπομπές

Κατηγορία:Συνοικίες Δήμου Λάρνακας
Χρυσοπολίτισσα (συνοικία Λάρνακας)

Η **Χρυσοπολίτισσα** είναι συνοικία του Δήμου Λάρνακας. Είναι μια μεγάλη περιοχή με πολλά καινούρια κτίρια και καταστήματα 

## Πληθυσμός
Ο πίνακας που ακολουθεί παρουσιάζει τον πληθυσμό της Χρυσοπολίτισσας όπως καταγράφηκε στις απογραφές πληθυσμού που έγιναν στην Κύπρο. 





## Παραπομπές


## Εξωτερικοί σύνδεσμοι
* 

Κατηγορία:Συνοικίες Δήμου Λάρνακας
Ζακ Μπεκέρ

Ο **Ζακ Μπέκερ** (γαλλικά: Jacques Becker) 
(15 Σεπτεμβρίου 1906-21 Φεβρουαρίου,1960), ήταν Γάλλος σκηνοθέτης και σεναριογράφος του κινηματογράφου.

## Βιογραφία
Ο Μπεκέρ ξεκίνησε να δουλεύει για πρώτη φορά στην δεκαετία του 1930 ως βοηθός σκηνοθέτη του Ζαν Ρενουάρ και η οποία θεωρείται η περίοδος αιχμής του τελευταίου. Στις αρχές του Β' Παγκοσμίου Πολέμου θα βρεθεί σε ενα γερμανικό στρατόπεδο αιχμαλώτων πολέμου για έναν χρόνο. Κατά τη διάρκεια της ναζιστικής κατοχής της Γαλλίας, έγινε σκηνοθέτης και εντάχθηκε στην  Επιτροπή Ελευθερίας του Γαλλικού κινηματογράφου.

Μετά τον πόλεμο θα κατευθύνθει στην περίοδο ρομαντισμού με την ταινία Casque d'or (1952), και έπειτα θα περάσει στην γκανγκστερική ταινία Μην αγγίζετε τα λαφύρα (1954), και το δράμα Η Τρύπα (1959). Ενώ ο Μπέκερ παραμένει λιγότερο γνωστός διεθνώς από τους συνομηλίκους του, όπως ο Μαρσέλ Καρνέ και ο Ζαν Ρενουάρ, 
παρ 'όλα αυτά θεωρείται ως ένας σημαντικός Γάλλος σκηνοθέτης και χαίρει μεγάλης εκτίμησης μεταξύ των κριτικών ταινιών.

## Φιλμογραφία
### Σκηνοθέτης

### Βοηθός σκηνοθέτη

## Παραπομπές

## Εξωτερικοί σύνδεσμοι
* Ο 

Κατηγορία:Γάλλοι σεναριογράφοι
Κατηγορία:Γάλλοι σκηνοθέτες κινηματογράφου
Κατηγορία:Ενταφιασμοί στο Κοιμητήριο του Μονπαρνάς
Anticlea elegans

Το ***Anticlea elegans***, προηγουμένως ***Zygadenus elegans***, είναι ένα είδος που ανήκει στην οικογένεια Λειριοειδή.

## Περιγραφή
Τα άνθη είναι πράσινα-λευκά με 6 πέταλα και είναι διατεταγμένα σε όρθιες ταξιανθίες που ονομάζονται βότρυες. Αναπτύσσεται σε ύψος 0,6 m. Τα φύλλα είναι μακριά, περιορισμένα και επίπεδα. Φύλλα που στερούνται την οσμή κρεμμυδιού. Τα σπέρματα είναι σε κάψουλες. Το φυτό αναπτύσσεται από ένα βολβό που δεν έχει οσμή κρεμμυδιού. Τα *Zygadenus elegans* αναπτύσσονται, μερικές φορές σε μεγάλους αριθμούς, σε υγρά ορεινά λιβάδια όσο τόσο ψηλά όσο η γραμμή των δέντρων. Συνήθως περίπου ύψους 0,3 m. Μπορεί σε ευνοϊκές συνθήκες να φτάσει το διπλάσιο ύψος, ανθίζοντας νωρίς το μεσοκαλόκαιρο ανάλογα το υψόμετρο. Όπως το όνομά του, elegans, δηλώνει είναι αρκετά ελκυστικό. Τα άνθη του είναι μεγάλα και τα πέταλα είναι εμφανώς επισημασμένα με καρδιές - ή σχήματος ζυγού πράσινους «αδένες» στη βάση των πετάλων.

## Ιστορία
Το όνομα του γένους προέρχεται από την ελληνική λέξη "ζυγός". Το σωστό όνομα θα πρέπει να γράφεται με ένα "Y", αλλά επειδή ήταν *Zigadenus* όταν δημοσιεύθηκε αρχικά, παραμένει ορθογραφικά ορθό. Εντούτοις, αυτό είναι ένα αμφισβητούμενο ζήτημα, καθώς υπάρχουν ενδείξεις ότι πρέπει να αναταξινομηθεί ως είδος της *Anticlea*.

## Συστατικά
Ζυγαδενίνη

## Φαρμακευτικές Χρήσεις
Το *Zygadenus elegans* χρησιμοποιήθηκε κάποτε ως εξωτερικό φάρμακο. Οι Ινδιάνοι Μπλάκφουτ εφάρμοζαν ένα βρεγμένο από πολτοποιημένους βολβούς επίδεσμο για να ανακουφίσουν τον πόνο των μωλώπων, των διαστρεμμάτων και των ρευματισμών.
### Κτηνιατρικές Χρήσεις
Η συνιστώμενη θεραπεία για ένα πρόβατο 45 κιλών είναι τα 2 mg θειικής ατροπίνης και 8 mg πικροτοξίνης. Σε ορισμένες περιοχές αυτό πωλείται εμπορικά ως δισκία *Zygadenus elegans*.

## Τοξικότητα
Το *Zygadenus elegans* είναι θανατηφόρο. Θα πρέπει να μην καταναλώνεται ποτέ. Αν και οι βολβοί λέγεται ότι περιέχουν την υψηλότερη συγκέντρωση αλκαλοειδών, παιδιά φημολογείται ότι έχουν δηλητηριαστεί τρώγοντας τα άνθη και τα φύλλα. Αμέτρητα πρόβατα έχουν πεθάνει από τη βόσκηση αυτών των φυτών. Τα βοοειδή και τα άλογα επηρεάζονται επίσης. Τα γουρούνια θεωρούνται άνοσα. Σε περίπτωση δηλητηρίασης, θα πρέπει να προκαλείται αμέσως εμετός και να αναζητείται ιατρική φροντίδα.
## Παραπομπές
*Discovering Wild Plants*, Janice J. Schofield, Alaska Northwest Books, 1989; ISBN 0- 88240-369-9
## Εξωτερικοί σύνδεσμοι

* Species description at eFloras.org

Κατηγορία:Δηλητηριώδη φυτά
Εκκένωση της Φινλανδικής Καρελίας

[μικρογραφία|250x250εσ|Πρόσφυγες από τον δήμο Μουολάα στη Φινλανδική Καρελία μετακινούνται στη δυτική Φινλανδία στην αρχή του [Σοβιετοφινλανδικός πόλεμος του 1939|Πολέμου του Χειμώνα.]]
Ως αποτέλεσμα της Συνθήκης Ειρήνης της Μόσχας του 1940 που διαδέχτηκε τον Χειμερινό Πόλεμο, η Φινλανδία παραχώρησε την περιοχή της Φινλανδικής Καρελίας και άλλες περιοχές προς τη Σοβιετική Ένωση. Ως αποτέλεσμα, περίπου 410.000 Φινλανδοί Καρέλιοι, ή το 12% του πληθυσμού της Φινλανδίας, μεταφέρθηκαν στο υπόλοιπο της Φινλανδίας.

Η συνθήκη δεν απαιτούσε άδειασμα του παραχωρημένου εδάφους εκ μέρους της Φινλανδίας, αλλά σχεδόν κανείς δεν ήθελε να παραμείνει, και σχεδόν το 100% του επηρεασμένου πληθυσμού επέλεξαν να μετεγκατασταθούν, παίρνοντας μαζί τους τα υπάρχοντά τους. Μόνο τα κτίρια και μηχανήματα έμειναν πίσω άθικτα σύμφωνα με τη Συνθήκη Ειρήνης.

Κατά τη διάρκεια του Πολέμου Συνέχισης, μερικοί από τους 260.000 εκτοπισμένους επέστρεψαν στο σπίτι τους. Τον Ιούνιο του 1944, τα φινλανδικά στρατεύματα αποσύρθηκαν από τις παραχωρημένες περιοχές και πάλι, ως αποτέλεσμα της Σοβιετικής Τέταρτης στρατηγικής επίθεσης. Ταυτόχρονα, αυτοί που επέστρεψαν εγκατέλειψαν και πάλι την περιοχή.
μικρογραφία|216x216εσ|Μια εκτοπισμένη οικογένεια που εγκαταστάθηκε στη νότια Φινλανδία, εργάζεται στο χωράφι.
Τέλος, οι συνθήκες ειρήνης του Παρισιού του 1947 επιβεβαίωσαν τη φινλανδική απώλεια του εδάφους. Οι πρόσφυγες είχαν εγκατασταθεί μόνιμα στη Φινλανδία. Η κυβέρνηση της Φινλανδίας επιδότησε την επανεγκατάσταση με δύο τρόπους: 

* οι επανεποικιστές λάμβαναν επιδότηση. Οι οικογένειες λάμβαναν γη σε αναλογία με την προηγούμενη ιδιοκτησία. Επιπλέον, όλοι όσοι απομακρύνθηκαν από την Καρελία έλαβαν το δικαίωμα να πάρουν μια κατοικία και οι κάτοικοι των πόλεων και οι ιδιοκτήτες επιχειρήσεων λάμβαναν χρηματική αποζημίωση. Το δικαίωμα κατοικίας επεκτάθηκε επίσης και σε βετεράνους του πολέμου, χήρες και ορφανά του πολέμου.
* οι ιδιώτες ιδιοκτήτες της γης που δόθηκε στους επανεποικιστές έλαβαν χρηματική αποζημίωση για την απώλεια των ακινήτων.

Από τη δεκαετία του 1990, κάποιες ενώσεις έχουν ζητήσει την επιστροφή της Καρελίας στη Φινλανδία.

## Παραπομπές

## Εξωτερικοί σύνδεσμοι
* Virtanen, P. V. Asutustoiminta itsenäisessä Suomessa. Maankäyttö 1/2006. 

Κατηγορία:Αναγκαστική μετανάστευση
Κατηγορία:Ιστορία της Φινλανδίας
Κατηγορία:Ιστορία της Σοβιετικής Ένωσης
Κατηγορία:Σοβιετικές στρατιωτικές κατοχές
Ματέο Σαλβίνι

Ο **Ματέο Σαλβίνι** (*Matteo Salvini*, 9 Μαρτίου 1973) είναι Ιταλός πολιτικός, ο οποίος από την 1η Ιουνίου 2018 διατελεί αντιπρόεδρος της Κυβέρνησης της Ιταλίας και υπουργός Εσωτερικών. Επιπλέον, είναι ομοσπονδιακός γραμματέας της Λέγκα (πριν το 2018 «Λέγκα του Βορρά») από τον Δεκέμβριο του 2013 και αποτέλεσε και τον ηγέτης του κόμματος Noi con Salvini (Μαζί με τον Σαλβίνι) από τον Δεκέμβριο του 2014 έως την συγχώνευσή του στην Λέγκα το 2018.. Είναι γερουσιαστής στη Γερουσία της Δημοκρατίας από τον Μάρτιο του 2018. Επίσης, διετέλεσε ευρωβουλευτής από το 2004 έως το 2018.

Έχει θεωρηθεί ένας σκληρός ευρωσκεπτικιστής πολιτικός, που έχει έντονη κριτική άποψη για την Ευρωπαϊκή Ένωση και ειδικά για το ευρώ. Ο Σαλβίνι αντιτίθεται στην παράνομη μετανάστευση στην Ιταλία και την ΕΕ, καθώς και στη διαχείριση των αιτούντων άσυλο από την ΕΕ. Θεωρείται, επίσης, ένας από τους κυριότερους ηγέτες του λαϊκιστικού κύματος που συγκλόνισε την Ευρώπη κατά τη δεκαετία του 2010 και μέλος του νεο-εθνικιστικού κινήματος, μίας δεξιάς ιδεολογίας που έδωσε έμφαση στην αντι-παγκοσμιοποίηση, στον εθνικισμό και στον προστατευτισμό.

Ο Σαλβίνι αποκαλείται "Ο Αρχηγός" (Il Capitano) από τους υποστηρικτές του. Πολλοί πολιτικοί σχολιαστές και εφημερίδες, όπως ο Guardian, οι New York Times, οι Financial Times, ο The Economist και η Huffington Post, τον χαρακτήρισαν ως τον πιο ισχυρό και επιφανή άνθρωπο στην Ιταλία σήμερα. Οι πολιτικές του απόψεις έχουν χαρακτηριστεί από τις βρετανικές ιστοσελίδες The Guardian και The Independent ως ακροδεξιές.

## Παραπομπές


Κατηγορία:Υπουργοί της Ιταλίας
Κατηγορία:Ευρωβουλευτές της Ιταλίας
Χάμενκιρο

Το **Χάμενκιρο** (φινλανδικά: Hämeenkyrö, σουηδικά: Tavastkyro) είναι δήμος της Φινλανδίας.

Αποτελεί μέρος της περιοχής της Πιρκανμάα. Ο δήμος έχει πληθυσμό 10.632 κατοίκων (31 Αυγούστου 2017) και καλύπτει έκταση 505.10 τ.χλμ. από τα οποία 41.34 τ.χλμ. είναι νερό. Η πληθυσμιακή πυκνότητα είναι 22.93 κάτοικοι ανά χιλιόμετρο

Ο δήμος είναι μονόγλωσσος στα φινλανδικά.

Ο Φρανς Έμιλ Σίλανπαα, ο οποίος έχει βραβευτεί με Νόμπελ Λογοτεχνίας, γεννήθηκε στο Χάμενκιρο. Το οικόσημο του Χάμενκιρο σχεδιάστηκε από τον Γκούσταφ φον Νούμερς.

## Παραπομπές


## Εξωτερικοί σύνδεσμοι
* 
* Municipality of Hämeenkyrö – Official website
* Arteles International Artist in Residency Program

Κατηγορία:Πόλεις της Φινλανδίας
Σταυρός (συνοικία Αμμοχώστου)

Ο **Σταυρός** είναι συνοικία του Δήμου Αμμοχώστου. Μετά την τουρκική εισβολή του 1974, η διοικητική έκταση της συνοικίας και γενικότερα του Δήμου Αμμοχώστου δεν ελέγχεται από την Κυπριακή Δημοκρατία. Τα εδάφη αυτά ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκουν στο μη αναγνωρισμένο κράτος της Τουρκικής Δημοκρατίας Βορείου Κύπρου. Από το 1974, η συνοικία Σταυρού, όπως και άλλες συνοικίες του Δήμου Αμμοχώστου, παραμένει περίκλειστη από τον τουρκικό στρατό και απαγορεύεται η είσοδος σε αυτήν.

## Τοποθεσία
Ο Σταυρός αποτελεί μέρος των Βαρωσίων, δηλαδή της νέας Αμμοχώστου. Στα νότια συνορεύει με τον Άγιος Μέμνων, στα δυτικά με την Ακρόπολη, στα βόρεια με την Αγία Ζώνη και στα ανατολικά με τη Χρυσή Ακτή.

## Ιστορία
Σύμφωνα με την παράδοση, στην περιοχή έφθασαν μέσω θαλάσσης εννέα μαύροι με τις οικογένειες τους. Προέρχονταν από τη Μικρά Ασία, πιθανόν από την περιοχή του Μέλανα Όρους (Καραμανιά). Οι έξι από τους εννέα κατοίκησαν στην περιοχή του Σταυρού, η οποία ονομαζόταν *Βουνάρες*, δηλαδή λόφοι από άμμο, οι οποίοι σχηματίστηκαν από τους ανέμους καθώς η περιοχή ήταν ακατοίκητη. Οι άλλοι τρεις κατοίκησαν στην περιοχή του Αγίου Μέμνωνα.

Στη συνοικία του Σταυρού περιλαμβάνονταν οι Δημοτικές Πολυκατοικίες καθώς και οι οικίες της αστυνομίας.

Οργανωμένο σύνολο που έδρευσε στη συνοικία ήταν το ΘΟΪ Σταυρού.

## Πληθυσμός
Ο Σταυρός εμφανίζεται μόνο σε μία από τις απογραφές πληθυσμού που πραγματοποιήθηκαν στην Κύπρο. Στην απογραφή του 1946 κατεγράφησαν 1777 κάτοικοι. Στις απογραφές του 1960 και του 1973 δεν απογράφεται ξεχωριστά. Μετά την τουρκική εισβολή του 1974 δεν πραγματοποιήθηκε απογραφή στη συνοικία από την Κυπριακή Δημοκρατία, αφού το έδαφος της δεν ελέγχεται από αυτήν. 

## Εκκλησία Τιμίου Σταυρού
Ο ναός της συνοικίας είναι αφιερωμένος στον Τίμιο Σταυρό. Ναός του Τιμίου Σταυρού υπάρχει και στη μεσαιωνική πόλη της Αμμοχώστου (Παλαιά Αμμόχωστος). Πιθανόν να μεταφέρθηκε η τιμή και λατρευτικά αντικείμενα από τον παλιό ναό στον μεταγενέστερο. 

Ο ναός πιθανότατα κατασκευάστηκε στα μέσα του 19ου αιώνα. Σύμφωνα με τον Άγγλο ερευνητή George Jeffery, ο οποίος αναφέρεται στον ναό το 1918 και τον Rupert Gunnis το 1936, στο εσωτερικό του στον βόρειο και νότιο τοίχο, που στήριζαν την καμαροσκέπαστη οροφή, υπήρχαν κλασικά και παλαιοχριστιανικά αρχιτεκτονικά μέλη σε δεύτερη χρήση, τα οποία είχαν μεταφερθεί από τη γειτονική Σαλαμίνα ή την παλαιά Αμμόχωστο. Στον ναό φυλάσσονταν πολλές παλιές εικόνες, καθώς ένας παλιός σταυρός, που η παράδοση τον ήθελε να είχε μεταφερθεί από την παλιά μεσαιωνική πόλη της Αμμοχώστου.

## Παραπομπές


## Πηγές
*

Κατηγορία:Συνοικίες Δήμου Αμμοχώστου
Μαρτίν Κάρολ

Η **Μαρτίν Κάρολ** (γαλλικά: Martine Carol) 
(16 Μαΐου 1920-6 Φεβρουαρίου,1967), ήταν Γαλλίδα ηθοποιός του κινηματογράφου.

## Βιογραφία
Η Μαρτίν Κάρολ σπούδασε υποκριτική με δάσκαλο τον Ρενέ Σιμόν (1898-1966), και θα κάνει το ντεμπούτο της στο θεάτρο το 1940 και την πρώτη κινηματογραφική ταινία της το 1943.

Στα τέλη της δεκαετίας του 1940 και στις αρχές της δεκαετίας του 1950 η Κάρολ ήταν μια από τις πιο όμορφες γυναίκες και σύμβολο του σεξ. Ήταν επίσης μια από τις πιο καλοπληρωμένες ηθοποιούς του γαλλικού κινηματογράφου, και θεωρήθηκε η γαλλική εκδοχή της Αμερικανίδας Μέριλιν Μονρόε. 
Ένας από τους πιο διάσημους ρόλους της ήταν ως Λόλα Μοντές στην ομώνυμη ταινία (1955), σε σκηνοθεσία του Μαξ Οφίλς, σε έναν ρόλο που απαιτούσε σκούρα μαλλιά. Ωστόσο, από τα τέλη της δεκαετίας του 1950, οι προτάσεις για ρόλους είχαν γίνει λιγότερες, λόγω της εμφάνισης της νεοφερμένης Μπριζίτ Μπαρντό.

Παρά όμως την φήμη της και την καριέρα της, η προσωπική ζωή της Μαρτίν Κάρολ ήταν γεμάτη με αναταραχές που περιλάμβαναν μια απόπειρα αυτοκτονίας και καταχρήσεις ναρκωτικών όπως και έκανε τέσσερις γάμους. Είχε επίσης απαχθεί  από τον γκάνγκστερ Πιερ Λουτρέλ, έστω και για λίγο και έλαβε τριαντάφυλλα την επόμενη μέρα ως μια συγγνώμη. 
 
Η Κάρολ πέθανε  ξαφνικά από καρδιακή προσβολή σε ένα δωμάτιο ξενοδοχείου στο Μόντε Κάρλο σε ηλικία 46 ετών, κατά τη διάρκεια των γυρισμάτων της  ταινίας *[[Η Κόλαση είναι άδεια]]* (1967).

## Φιλμογραφία

## Παραπομπές

## Εξωτερικοί σύνδεσμοι

* Η  

Κατηγορία:Γαλλίδες ηθοποιοί κινηματογράφου
Λογοθέτης του Δρόμου

Ο **Λογοθέτης του Δρόμου** ήταν αξιωματούχος της Βυζαντινής Αυτοκρατορίας από τον 6ο αιώνα και μετέπειτα, ο οποίος είχε έδρα την Κωνσταντινούπολη. Έγινε βαθμιαία ο πρώτος αξιωματούχος της αυτοκρατορίας, ένα είδος πρωθυπουργού. Ήταν αρμόδιος για το οδικό δίκτυο, τις μετακινήσεις μέσα στη βυζαντινή επικράτεια, και κατ΄ επέκταση για τις μετακινήσεις πρεσβευτών, τη διπλωματική και την εξωτερική πολιτική.Ζωτικής σημασίας για την αυτοκρατορία ήταν" η υπηρεσία του δρόμου",η οποία εξασφάλιζε την επικοινωνία του κέντρου και των επαρχιών,την μεταβίβαση κρατικών λειτουργών και την διαβίβαση κυβερνητικών εντολών.ο λογοθέτης του δρόμου βρισκόταν σε επαφή με τους πρεσβευτές που διεκινούντο στο αυτοκρατορικό έδαφος,επιτηρούσε τις ξένες διπλωματικές αποστολές και συνέλεγε πληροφορίες.Επίσης ο λογοθέτης είχε τον έλεγχο των εσόδων και δαπανών των ταχυδρομείων,των δαπανών υποδοχής των πρεσβευτών,των κάθε μορφής αγγαρειών,σχετικών με την λειτουργία των συγκοινωνιών.Η μεγαλύτερη ακμή του λογοθεσίου του δρόμου χρονολογείται τον 10ο αιώνα μ.χ .Από τον 11ο αιωνα μ.χ και στο εξής η σημασία του μειώνεται.

## Παραπομπές


Κατηγορία:Βυζαντινοί αυλικοί τίτλοι
Μηλιωτάδες Ιωαννίνων

Οι **Μηλιωτάδες** είναι ορεινό χωριό του νομού Ιωαννίνων στην Ήπειρο σε υψόμετρο 540 μέτρων.

## Γεωγραφικά στοιχεία - αξιοθέατα
Οι Μηλιωτάδες βρίσκονται στο Ανατολικό Ζαγόρι, στις ανατολικές απολήξεις του όρους Μιτσικέλι. και στη συμβολή του  Ζαγορίτικου ποταμού με τον Βάρδα στο σημείο που σχηματίζουν τον Άραχθο. Απέχει 31 χλμ ΒΑ. της πόλης των Ιωαννίνων και και 9 χλμ. Β. από τον κόμβο Αράχθου/Ζαγορίου της Εγνατίας οδού. Στα νότια του χωριού και στο δρόμο προς τη Ποταμιά υπάρχει το χάνι και το πέτρινο τοξωτό γεφύρι του Καμπέρ Αγά, που στην τουρκοκρατία υπήρξε διοικητής των Ιωαννίνων και τσιφλικάς της περιοχής. Αυτός έδωσε τα χρήματα για την κατασκευή του.. Το γεφύρι έχει χαρακτηριστεί  ως ιστορικό διατηρητέο μνημείο από το 1982.

## Διοικητικά στοιχεία
Ως οικισμός αναφέρεται για πρώτη φορά το 1613 - 1614 στην πρόθεση 215 της μονής Βαρλαάμ των Μετεώρων, και περιλαμβάνεται στην ελληνική απογραφή από το 1961 ως μέρος της τότε κοινότητας Δεματίου. Σύμφωνα με το σχέδιο Καλλικράτης, μαζί με την Αγία Βαρβάρα, τον Άγιο Γεώργιο, τους Βουτανσαίους και το Δεμάτι αποτελούν τη τοπική κοινότητα Δεματίου που ανήκει στη δημοτική ενότητα Ανατολικού Ζαγορίου του Δήμου Ζαγορίου και σύμφωνα με την απογραφή 2011 έχει πληθυσμό 186 κατοίκους.

## Εξωτερικοί σύνδεσμοι
*Προέλευση του ονόματος Μηλιωτάδες από τον ιστότοπο του δήμου Ζαγορίου
*Το γεφύρι Καμπέρ - Αγά στο https://www.youtube.com

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ζαγορίου
Αλφάβητο Πεγκόν

δεξιά|μικρογραφία|Σύμφωνα του αλφαβήτου Πεγκόν. Τα γράμματα δεν υπάρχουν στο αραβικό αλφάβητο επισημαίνονται με ένα κίτρινο κύκλο.
δεξιά|μικρογραφία|Φωνήεντα του αλφαβήτου ΠεγκόνΤο **Πεγκόν** είναι αραβικό αλφάβητο που χρησιμοποιήθηκε για να γράψει την Ιαβαϊκή και Σουνδανική γλώσσα, ως εναλλακτική λύση για το λατινικό αλφάβητο ή το Ιαβανεζικό αλφάβητο και το παλιό Σουνδανικό αλφάβητο. Ειδικότερα, χρησιμοποιήθηκε για θρησκευτική (Ισλαμική) συγγραφή και την ποίηση από το δέκατο πέμπτο αιώνα, ιδιαίτερα στη γραφή σχολίων για το Κοράνιο. Η λέξη Πεγκόν προέρχεται από τη Ιαβαϊκή λέξη *pégo*, που σημαίνει "αποκλίνω", λόγω της πρακτικής της γραφής των Ιαβαϊκών με αραβική γραφή, το οποίο κρίθηκε αντισυμβατικό από τους Ιαβανέζους. Τα Πεγκόν περιλαμβάνουν σύμβολα για τους ήχους που δεν υπάρχουν στα πρότυπα Αραβικά.

Η κύρια διαφορά μεταξύ των Τζάουι και Πεγκόν είναι ότι το τελευταίο είναι σχεδόν πάντα γραμμένο με φωνητικά σημάδια. Δεδομένου ότι η Ιαβαϊκή περιέχει περισσότερα "ακσάρα σουάρα" (σήματα φωνηέντων) από τα Μαλαϊκά, τα φωνητικά σημάδια πρέπει να γραφτούν για να αποφευχθεί η φωνητική σύγχυση. Εκτός από τα Μαλαϊκά η Τσία-Τσία επίσης χρησιμοποίησε ένα παρόμοιο σύστημα γραφής, το Γκουντούλ.

Ένα από τα πρώτα χρονολογημένα παραδείγματα του αλφαβήτου Πεγκόν μπορεί να είναι το Μασά'ιλ αλ-ταλ'ίμ, ένα έργο σχετικά με τον Ισλαμικό νόμο γραμμένο στα αραβικά με μετάφραση και σχολιασμό στα Ιαβαϊκά. Το χειρόγραφο χρονολογείται από το 1623 και είναι γραμμένο σε *ντλουουάνγκ*, ένα χαρτί που παρασκευάζεται από το φλοιό της μουριάς.

## Παραπομπές

Κατηγορία:Αραβικά αλφάβητα
Κατηγορία:Γλώσσες της Ινδονησίας
Queen (Νίκι Μινάζ)

[μικρογραφία|Λογότυπο του
Queen - [Νίκι Μινάζ|Nicki Minaj]]
*** '''To ***Queen *'είναι το τέταρτο [[Άλμπουμ|στούντιο άλμπουμ]] της Αμερικανίδας ράπερ και τραγουδίστριας [[Νίκι Μινάζ|Nicki Minaj]]. Κυκλοφόρησε στις 10 Αυγούστου του 2018, μέσω των δισκογραφικών Young Money Entertainment και την Cash Money Records. Είναι το πρώτο της άλμπουμ εδώ και τέσσερα χρόνια, μετά το *Pinkprint* (2014). Η ράπερ ξεκίνησε την ηχογράφηση του άλμπουμ στα τέλη του 2016, και σε όλο το 2017 και το 2018, έχει συνεργαστεί με διάφορους παραγωγούς και τραγουδοποιούς ώστε να φθάσει στο επιθυμητό ήχο της. Διαθέτει guest εμφανίσεις με πολλούς ράπερς ([[Eminem]], Foxy Brown, Future, Swae Lee, και [[Λιλ Γουέιν|Lil Wayne]]), και τραγουδιστές ([[Αριάνα Γκράντε|Ariana Grande]], Labrinth, και [[The Weeknd]]). Μουσικά, είναι ένα [[Χιπ χοπ (μουσική)|hip hop]] άλμπουμ που ενσωματώνει στοιχεία της [[Ποπ μουσική|pop]] και [[Σύγχρονο R&B|R&B]].

*Το Queen *έλαβε γενικά πολύ θετική ανταπόκριση , αν και μερικοί κριτικοί έλαβαν το θέμα του άλμπουμ και το λυρικό περιεχόμενο του προσβλητικό. Το αλμουμ εφτασε στο νούμερο ένα στις ΗΠΑ *Billboard'' 200 με 185,000 πωλήσεις.Βρέθηκε στα top ten σε πολλές χώρες όπως στην Αυστραλία, τον Καναδά, την Ολλανδία, την Ιρλανδία, τη Νέα Ζηλανδία, τη Νορβηγία, την Ελβετία, την Ελλάδα και το Ηνωμένο Βασίλειο.



Κατηγορία:Άλμπουμ του 2018
Αντόνιο Ταγιάνι

Ο **Αντόνιο Ταγιάνι** (*Antonio Tajani*, 4 Αυγούστου 1953)  είναι Ιταλός πολιτικός, ο οποίος από τον Ιανουάριο του 2017 έως τον Ιούλιο του 2019, διετέλεσε πρόεδρος του Ευρωπαϊκού Κοινοβουλίου. Από τον Οκτώβριο του 2022 υπηρετεί ως αναπληρωτής πρωθυπουργός της Ιταλίας, παράλληλα  και ως υπουργός Εξωτερικών στην κυβέρνηση συνεργασίας της Τζόρτζια Μελόνι. Μετά τον θάνατο του Σίλβιο Μπερλουσκόνι ανακυρήχθηκε τον Ιούλιο του 2023 ως ο διάδοχος του στην ηγεσία του κόμματος Φόρτσα Ιτάλια.

Στο παρελθόν, είχε διατελέσει ένας από τους δεκατέσσερις αντιπροέδρους του Ευρωπαϊκού Κοινοβουλίου από το 2014 έως το 2016, Επίτροπος Βιομηχανίας και Επιχειρηματικότητας από το 2010 έως το 2014 και Επίτροπος Μεταφορών από το 2008 έως το 2010. Είναι ευρωβουλευτής από το 2014 και προηγουμένως ήταν από το 1994 έως το 2008.

Κατά την πορεία προς τις Ιταλικές Εκλογές του 2018, ανακοίνωσε μέσω του λογαριασμού του στο Twitter ότι θα είναι διαθέσιμος "να υπηρετήσει την Ιταλία", εξ ονόματος της Forza Italia, αλλά ότι "όλες οι περαιτέρω αποφάσεις θα ληφθούν τώρα από τους συμπολίτες μας και τον Πρόεδρο της Δημοκρατίας".

## Παραπομπές


Κατηγορία:Πρόεδροι του Ευρωπαϊκού Κοινοβουλίου
Κατηγορία:Ευρωβουλευτές της Ιταλίας
Κατηγορία:Αντιπρόεδροι του Ευρωπαϊκού Κοινοβουλίου
Λουκία Πάππου

Η **Λουκία Πάππου** (1908 - 1973) ήταν η πρώτη ελληνίδα οδηγός αγώνων.

## Βιογραφικά στοιχεία

Ήταν κόρη του Νικόλαου Πάππου και της Μαρίκας Ράλλη. Από την πλευρά της μητέρας της καταγόταν από την παλαιά φαναριώτικη οικογένεια Ράλλη και ήταν εγγονή του πρωθυπουργού Δημητρίου Ράλλη. Αδελφή της ήταν η Ίνα Πάππου, σύζυγος του αρχιτέκτονα Περικλή Σακελλάριου.

Ήδη από το 1924 και 1925 συμμετείχε με την Bugatti της σε εκδηλώσεις που διοργάνωνε η ΕΛΠΑ ενώ το 1926 συμμετείχε στον πρώτο αγώνα αυτοκινήτων στην Ελλάδα κατακτώντας την πρώτη θέση. 

Υπήρξε διαχειρίστρια της ομώνυμης στοάς στο κέντρο της Αθήνας.

## Παραπομπές


Κατηγορία:Οικογένεια Ράλλη
Κατηγορία:Έλληνες οδηγοί αγωνιστικών αυτοκινήτων
Σελενίτσα

Η **Σελενίτσα** () είναι δήμος στον νομό Αυλώνα, στη νοτιοδυτική Αλβανία. Ο δήμος σχηματίστηκε το 2015 με τη μεταρρύθμιση της τοπικής αυτοδιοίκησης μετά από συγχώνευση των δήμους Αρμέν, Μπρατάι, Κοτέ, Σελενίτσα, Σεβαστέρ και Βλαχινέ που έγιναν δημοτικές ενότητες. Η έδρα του δήμου βρίσκεται στην πόλη Σελενίτσα. Ο συνολικός πληθυσμός είναι 18.476 άτομα (απογραφή 2011) και η συνολική έκταση 561,24 τ.χλμ.. Ο πληθυσμός του πρώην δήμου στην απογραφή του 2011 ήταν 2.235 άτομα. Η πόλη είναι γνωστή για τα ορυχεία βιτουμίνης. Ο ποδοσφαιρικός σύλλογος είναι η ΚΣ Σελενίτσα. Στην αλβανική απογραφή του 2011, η Σελενίτσα ήταν η μόνη κοινότητα όπου ο αριθμός των ατόμων που δήλωσαν Αρμάνοι ξεπέρασε τον αριθμό των ατόμων που δήλωσαν εθνοτικοί Αλβανοί.

## Παραπομπές


Κατηγορία:Πόλεις της Αλβανίας
Κατάκαλη Γρεβενών

Η **Κατάκαλη** είναι χωριό και κοινότητα του δήμου Δεσκάτης. Πριν από τις τοπικές κυβερνητικές μεταρρυθμίσεις του 2011, αποτελούσε μέρος του δήμου Χασίων, του οποίου αποτελούσε δημοτικό διαμέρισμα. Η απογραφή του 2011 κατέγραψε 176 κατοίκους. Η κοινότητα έχει έκταση 15.9 τ.χλμ.

## Δείτε επίσης
* Κατάλογος οικισμών της περιφερειακής ενότητας Γρεβενών

## Παραπομπές

Κατηγορία:Χωριά της περιφερειακής ενότητας Γρεβενών
Κατηγορία:Δήμος Δεσκάτης
Μύλοι Αργολίδας

Οι **Μύλοι** είναι χωριό στο νοτιοδυτικό τμήμα της Αργολίδας στην Πελοπόννησο.

## Γενικά στοιχεία
Οι Μύλοι βρίσκονται στη βορειοδυτική ακτή του Αργολικού κόλπου, σε υψόμετρο 10 μέτρα. Οι Μύλοι ήταν έδρα του πρώην Δήμου Λέρνας. Βρίσκονται 4 χλμ. νοτιοδυτικά της Νέας Κίου, 9 χλμ. νότια του Άργους και 8 χλμ. δυτικά του Ναυπλίου. Μέσα από το χωριό περνάει η Εθνική Οδός Άργους-Τριπόλεως. Είχε σιδηροδρομικό σταθμό στη γραμμή Κόρινθος-Καλαμάτα, αλλά η εξυπηρέτηση επιβατών στη γραμμή αυτή σταμάτησε το 2010.

Ο οικισμός της εποχής του Χαλκού της Λέρνης βρίσκεται κοντά στους Μύλους. Εκεί είχε δημιουργήσει στρατόπεδο ο Θεόδωρος Κολοκοτρώνης κατά την αντιμετώπιση του Δράμαλη το καλοκαίρι του 1822. Στις 13 Ιουνίου 1825 o Δημήτριος Υψηλάντης μαζί με τους Μακρυγιάννη και Κ.Μαυρομιχάλη και τετρακόσιους ογδόντα άντρες απέκρουσε τις δυνάμεις του Ιμπραήμ Πασά που εκστράτευε κατά του Ναυπλίου. Σήμερα το χωριό έχει 806 κατοίκους (απογραφή 2021). 

## Πληθυσμός
Απο το 1879 μέχρι και το 2001 οι Μύλοι είχαν σημαντική πληθυσμιακή αύξηση. Το 2011 ωστόσο κατέγραψαν αρνητική μεταβολή πληθυσμού. 

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών
Deicide (άλμπουμ)

Ο δίσκος **Deicide** είναι το ντεμπούτο άλμπουμ της death metal μπάντας Deicide. Κυκλοφόρησε στις 25 Ιουνίου 1990 από την Roadrunner Records. Το άλμπουμ περιέχει όλα τα demo τραγούδια τους συν τα τραγούδια Deicide και Mephistopheles.

Το *Deicide* θεωρείται μερικές φορές ως το άλμπουμ death metal με τις περισσότερες πωλήσεις.

## Υπόβαθρο
Ενώ περιέχει κυρίως σατανικούς και βλάσφημους στίχους, το τραγούδι "Lunatic of God's creation" και τραγούδι " Carnage in the temple of damned" αφορούν τον Τσαρλς Μάνσον και τον Τζιμ Τζόουνς αντίστοιχα.

## Τραγούδια
# Lunatic of God's Creation - 2:42
# Sacrificial Suicide - 2:51
# Oblivious to Evil - 2:41
# Dead by Dawn - 3:56
# Blaspherereion - 4:15
# Deicide - 4:02
# Carnage in the Temple of the Damned - 3:33
# Mephistopheles - 3:35
# Day of Darkness - 2:05
# Crucifixation - 3:55

## Παραπομπές


Κατηγορία:Άλμπουμ από την Roadrunner Records
Κατηγορία:Άλμπουμ του 1990
Άγιος Τύχωνας Πατριάρχης Μόσχας

Ο Άγιος Τύχων γεννήθηκε το 1865 στην πόλη Τοροπιέτς της επαρχίας Πσκώβ, όπου σεμνός και μετριόφρων, διακρινόταν ανάμεσα στους συμμαθητές του για τον εξαιρετικό του χαρακτήρα. 

## Βιογραφία
Σε ηλικία 23 ετών περάτωσε τις θεολογικές του σπουδές και ασπάστηκε τον μοναχικό βίο. Το 1898 εκλέγεται επίσκοπος της μητροπόλεως του Χολμ. Μετά από ένα χρόνο εστάλη ως επίσκοπος των Αλεούτων νήσων στη Βόρειο Αμερική, όπου οργάνωσε τη μακρινή αυτή επισκοπή και ιδιαίτερα την ιεραποστολή των ιθαγενών. Το 1905 προάγεται σε αρχιεπίσκοπο Ιεροσλάβ και λίγο αργότερα αναλαμβάνει την επισκοπή της Βίλνα στην Ρωσική Πολωνία.

Κατά τον Α΄ Παγκόσμιο Πόλεμο, πρωτοστάτησε σε όλους τους οργανισμούς συμπαραστάσεως θυμάτων πολέμου και φρόντισε για την πνευματική ενίσχυση των στρατιωτών. Για αυτό, δύο χρόνια αργότερα, εκλέγεται  Μητροπολίτης Μόσχας και στις 28 Οκτωβρίου 1917, μπροστά στην εικόνα της Παναγίας του Βλαντιμίρ, με κλήρο αναδεικνύεται Πατριάρχης Μόσχας μεταξύ τριών υποψηφίων. Στη σύντομη θητεία του διώχτηκε από το νέο καθεστώς με 13μηνη φυλάκιση. Μετά από απόπειρα δολοφονίας και παρενοχλούμενος διαρκώς από μηχανορραφίες και εξωτερικές πιέσεις, κατέληξε σε σωματική και νευρική εξάντληση. Εν μέσω θηριωδιών των κυβερνώντων, υπερασπιζόταν δυναμικά την ορθόδοξη παράδοση και παρότρυνε το λαό σε μετάνοια. Σε ηλικία 60 ετών, η κατάσταση της υγείας του γρήγορα χειροτέρευσε και στις 25 Μαρτίου 1925 απεβίωσε.

## Πηγές


Κατηγορία:Άγιοι της Ορθόδοξης Εκκλησίας
Κατηγορία:Ρώσοι άγιοι
Κατηγορία:Πατριάρχες Μόσχας
Κατηγορία:Νεομάρτυρες
Κατηγορία:Ρώσοι νεομάρτυρες
Ιωάννης Β΄ του Χόλσταϊν-Κιέλου

Ο **Ιωάννης Β΄** ο *μονόφθαλμος*, γερμ. Johannes II. der Einäugige (1253 - 1321) από τον Οίκο των Σάουμπουργκ ήταν κόμης του Χόλσταϊν-Κιέλου (1263-1316).

## Βιογραφία
Ήταν ο δευτερότοκος γιος του Ιωάννη Α΄, κόμη τού Χόλσταϊν-Κιέλου και της Ελισάβετ των Ασκάνια, κόρης του Αλβέρτου Α΄, δούκα της Σαξονίας.

Ο Ιωάννης Β΄ και ο μεγαλύτερος αδελφός του Αδόλφος Ε΄ μοίρασαν το Χόλσταϊν του πάππου τους με τον θείο τους Γεράρδο Α΄: οι δύο αδελφοί έλαβαν το Κίελο και ο θείος τους το Ιτσεχό.

Αργότερα μοίρασαν το Κίελο μεταξύ τους: ο Αδόλφος Ε΄ έλαβε το Ζέγκεμπεργκ και ο Ιωάννης Β΄ το κυρίως Κίελο, δηλ. την περιοχή μεταξύ του φιορδ του Κιέλου και τις πηγές των ποταμών Άλστερ και Πίνναου. Διέμενε στο κάστρο του Κιέλου.

Ήταν ένας άτυχος ηγεμόνας: το 1308 ο δευτερότοκος γιος του Αδόλφος Ζ΄ διαδέχθηκε τον Αδόλφο Ε΄ στην κομητεία του Ζέγκεμπεργκ, αλλά απεβίωσε βίαια το 1315, όπως και ο αδελφός του δύο έτη πριν. Τελικά το Ζέγκεμπεργκ μοιράστηκε στους γιους του εξαδέλφου του Ιωάννη Β΄, Γεράρδο Δ΄ και Ιωάννη Γ΄, κόμητες τού Χόλσταϊν-Πλεν.

## Οικογένεια
Νυμφεύτηκε τη Μαργαρίτα των Έστριντσεν, κόρη του Χριστόφορου Α΄ της Δανίας και είχε τέκνα:
* Χριστόφορος απεβ. 1313, έπεσε από το παράθυρο του κάστρου
* Αδόλφος Ζ΄ απεβ. 1315, κόμης του Χόλσταϊν-Ζέγκεμπεργκ. Ήλθε σε φιλονικία με τον Χάρτβιχ Ρέβεντλο, ο οποίος έστειλε ιππότες το 1315 και σφαγίασαν τον Αδόλφο Ζ΄ στην κλίνη του.

## Πηγές
* Earenfight, Theresa (2013). Queenship in Medieval Europe. Palgrave Macmillan.

## Παραπομπές


Κατηγορία:Οίκος του Σάουμπουργκ
Αδόλφος Ε΄ του Χόλσταϊν-Ζέγκεμπεργκ

Ο **Αδόλφος Ε΄**, γερμαν. Adolf V. (π. 1252 - 1308) από τον Οίκο του Σάουμπουργκ ήταν κόμης του Χόλσταϊν-Κιέλου (1263-1273) και του Χόλσταϊν-Ζέγκεμπεργκ (1273-1308).

## Βιογραφία
Ήταν ο πρωτότοκος γιος του Ιωάννη Α΄, κόμη του Χόλσταϊν-Κιέλου και της Ελισάβετ των Ασκάνια, κόρης του Αλβέρτου Α΄, δούκα της Σαξονίας.

Το 1273 η περιοχή του πάππου του διαιρέθηκε: ο Αδόλφος Ε΄ με τον αδελφό του Ιωάννη Β΄ έλαβαν το Κίελο και ο θείος τους Γεράρδος Α΄ έλαβε το Ιτσεχό. Έπειτα οι δύο αδελφοί διαίρεσαν το Κίελο μεταξύ τους: ο Αδόλφος Ε΄ πήρε τις περιοχές του ποταμού Έλβα και της Μεγάλης Λίμνης του Πλεν και εκτεταμένες ιδιοκτησίες κατά μήκος του Κάτω Έλβα, βορειοδυτικά του Αμβούργου. Ο Αδόλφος Ε΄ καλούσε τον εαυτό του κόμη του Χόλσταϊν & Στόρμαρν και διέμενε στο μεγαλύτερο κάστρο της περιοχής, αυτό του Ζίγκεσμπουργκ (νυν Μπαντ Ζέγκεμπεργκ). Οι ιστορικοί αποκαλούν την περιοχή του Χόλσταϊν-Ζέγκεμπεργκ.

Ο Αδόλφος Ε΄ απεβίωσε το 1308 χωρίς άρρενες απογόνους και το Ζέγκεμπεργκ περιήλθε στον ανιψιό του Αδόλφο Ζ΄, γιο του Ιωάννη Β΄. Αυτός όμως σε μια ιδιωτική πράξη εκδίκησης σκοτώθηκε το 1315. Τότε το Ζέγκεμπεργκ πέρασε στον Ιωάννη Β΄ και όταν αυτός απεβίωσε το 1316, η περιοχή μοιράστηκε στα τέκνα των εξαδέλφων του, τον Γεράρδο Γ΄, κόμη του Χόλσταϊν-Ρέντσμπουργκ και τον Αδόλφο Ζ΄, κόμη του Χόλσταϊν-Πίνεμπεργκ & Σάουμπουργκ.

## Οικογένεια
Νυμφεύτηκε την Ευφημία, κόρη του Μπόγκισλαβ Δ΄, δούκα της Πομερανίας και είχε τέκνα:
* Ελισάβετ απεβ. 1318, παντρεύτηκε τον Μπούρχαρντ Α΄, κόμη του Λίντο-Ρουπίν.

## Πηγές
* genealogie-mittelalter.de

## Παραπομπές


Κατηγορία:Οίκος του Σάουμπουργκ
Ιωάννης Α΄ του Χόλσταϊν-Κιέλου

O **Ιωάννης Α΄**, γερμ. Johannes I. (περ. 1229 - 20 Απριλίου 1263) από τον Οίκο των Σάουμπουργκ ήταν κόμης του Χόλσταϊν-Κιέλου (1261-63).

## Βιογραφία
Ήταν ο πρωτότοκος γιος του Αδόλφου Δ΄, κόμη του Χόλσταϊν και της Χάιλβιχ, κόρης του Χέρμαν Β΄ κυρίου του Λίππε.

Το 1239 ο πατέρας του αποσύρθηκε σε μονή και ο Ιωάννης Α΄ τον διαδέχθηκε μαζί με τον αδελφό του Γεράρδο Α΄. Ήταν ανήλικοι και ορίστηκε επίτροπος. Ήταν σταθερά εμπλεκόμενος σε διαφωνίες με τον αδελφό του και τον επίσκοπο του Μίντεν. Το 1225 υπέγραψαν μια εμπορική συμφωνία με τη Λυβέκη.

Το 1261 απεβίωσε ο Αδόλφος Δ΄ και οι δύο αδελφοί διαίρεσαν το Χόλσταϊν: ο Ιωάννης Α΄ έλαβε τις περιοχές Βάγκρια, Ανατολικό Χόλσταϊν (Κίελο) και Ζέγκεμπεργκ, ενώ ο Γεράρδος Α΄ τις περιοχές Στόρμαρν, Πλεν και Σάουμπουργκ. Ο πρώτος έδρευε στο Κίελο και ο δεύτερος στο Ιτσεχό. Όταν η Δανία επέστρεψε το Ρέντσμπουργκ, αυτό πέρασε στον Γεράρδο Α΄.

Ο Ιωάννης Α΄ απεβίωσε το 1263 σε ηλικία 34 ετών. Οι γιοι του Αδόλφος Ε΄ και Ιωάννης Β΄ κυβέρνησαν μαζί υπό την επιτροπεία του θείου τους Γκέρχαρντ, ώσπου το 1273 διαίρεσαν την πατρική επικράτεια στο Ζέγκεμπεργκ και το Κίελο. Όταν το 1308 απεβίωσε ο Αδόλφος Ε΄ χωρίς άρρενα απόγονο, το Ζέγκεμπεργκ περιήλθε στον Ιωάννη Β΄.

Η βούλα του έχει την επιγραφή: S[IGILLUM] IOH[ANN]IS COMITIS STORMARIE, WAGRIE ET HOLTSACIE

## Οικογένεια
Νυμφεύτηκε το 1249/50 την Ελισάβετ των Ασκάνια, κόρη του Αλβέρτου Α΄, δούκα της Σαξονίας και είχε τέκνα:
* Ελισάβετ απεβ. 1284, παντρεύτηκε τον Νίκλοτ/Νικόλαο Α΄ των Χάγκεν, κόμη του Σβερίν-Βίτενμπουργκ
* Χάιλβιγκ περ. 1251-πριν το 1308, παντρεύτηκε τον Όθωνα Δ΄ των Ασκάνια, μαργράβο του Βρανδεμβούργου-Στένταλ
* Αδόλφος Ε΄ περ. 1252-1308, κόμης του Χόλσταϊν-Ζέγκεμπεργκ
* Ιωάννης Β΄ 1253-1321, κόμης του Χόλσταϊν-Κιέλου
* Αγνή απεβ. 1286/87, παντρεύτηκε τον Βάλντεμαρ, κύριο του Μεκλεμβούργου-Ρόστοκ
* Αλβέρτος απεβ. 1300, κοσμήτορας του Συλλόγου του καθεδρικού ναού του Αμβούργου

## Πηγές
* Earenfight, Theresa (2013). Queenship in Medieval Europe. Palgrave Macmillan

## Παραπομπές


Κατηγορία:Οίκος του Σάουμπουργκ
Αγία Ζώνη (συνοικία Αμμοχώστου)

Η **Αγία Ζώνη** είναι συνοικία του Δήμου Αμμοχώστου. Μετά την τουρκική εισβολή του 1974, η διοικητική έκταση της συνοικίας και γενικότερα του Δήμου Αμμοχώστου δεν ελέγχεται από την Κυπριακή Δημοκρατία. Τα εδάφη αυτά ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκουν στο μη αναγνωρισμένο κράτος της Τουρκικής Δημοκρατίας Βορείου Κύπρου. Από το 1974, μέρος της συνοικίας Αγίας Ζώνης, όπως και άλλες συνοικίες του Δήμου Αμμοχώστου, παραμένει περίκλειστο από τον τουρκικό στρατό και απαγορεύεται η είσοδος σε αυτό. Στο υπόλοιπο μέρος κατοικούν Τουρκοκύπριοι.

## Τοποθεσία
Η Αγία Ζώνη αποτελεί μέρος των Βαρωσίων, δηλαδή της νέας Αμμοχώστου. Στα νοτιοανατολικά συνορεύει με την Χρυσή Ακτή, στα νότια με τον Σταυρό, στα νοτιοδυτικά και δυτικά με την Ακρόπολις, στα βορειοδυτικά με την Χρυσοσπηλιώτισσα και στα βόρεια και βορειοανατολικά με τον Άγιο Νικόλαο.

## Εκκλησία Αγίας Ζώνης
Ο ναός της συνοικίας είναι αφιερωμένος στην Αγία Ζώνη. Κατασκευάστηκε το 1908. Ναός της Αγίας Ζώνης υπάρχει και στη μεσαιωνική πόλη της Αμμοχώστου (Παλαιά Αμμόχωστος), κτίσμα του 15ου αιώνα. Πιθανόν να μεταφέρθηκαν η τιμή και λατρευτικά αντικείμενα από τον παλιό ναό στον μεταγενέστερο.

## Εκπαιδευτήρια
Το 1850 λειτούργησε το πρώτο δημοτικό σχολείο των Βαρωσίων, δίπλα από την εκκλησία της Αγίας Ζώνης. Ονομαζόταν «Αλληλοδιδακτικό Σχολείο». Το 1878 χωρίστηκε σε δημοτικό σχολείο (Αλληλοδιδακτικό – Αστική Σχολή) και σε σχολαρχείο. Το 1923 το σχολαρχείο έγινε ημιγυμνάσιο. Το 1923 η Αστική Σχολή χωρίστηκε σε δύο: στην Α΄ Αστική ή Αστική Αγίου Νικολάου και στη Β΄ Αστική Σχολή ή Δημοτικό Αγίας Ζώνης ή Μαντζούρειο το οποίο στεγαζόταν δίπλα από την εκκλησίας της Αγίας Ζώνης.

Μέχρι το 1974 το Δημοτικό Σχολείο Αγίας Ζώνης στεγαζόταν δίπλα από την εκκλησία της ενορίας, σε ένα τεράστιο χώρο, που περιλάμβανε ένα επιβλητικό κεντρικό κτίριο, βοηθητικές αίθουσες, μεγάλη αυλή με κήπους, πεύκα και ευκαλύπτους και χώρους για αθλοπαιδιές.

## Παραπομπές

## Πηγές
*

Κατηγορία:Συνοικίες Δήμου Αμμοχώστου
Γεράρδος Δ΄ του Χόλσταϊν-Πλεν

Ο **Γεράρδος Δ΄** (γερμαν. *Gerhard IV*, π. 1277 - 1323) από τον Οίκο του Σάουμπουργκ ήταν κόμης του Χόλσταϊν-Πλεν (1312-1323).

## Βιογραφία
Ήταν ο πρωτότοκος γιος του Γεράρδου Β΄, κόμη του Χόλσταϊν-Πλεν και της Ίνγκεμποργκ των Μπγιέλμπο, κόρης του Βάλντεμαρ της Σουηδίας.

thumb|left|200px|Η βούλα του Γεράρδου Δ΄
Κληρονόμησε το Πλεν και το 1314 πώλησε το μεγαλύτερο μέρος του στον αδελφό του Ιωάννη Γ΄. Η βούλα του φέρει την επιγραφή: S[IGILLUM] DEI GRA[TIA] GHERARDI P[RAE]POSITI LUBIC[E]N[SIS], δηλ. σφραγίδα Γεράρδου, θεία χάριτι πραιπόσιτου (κοσμήτορα του Συλλόγου του Καθεδρικού) του Λύμπεκ.

## Οικογένεια
Νυμφεύτηκε το 1313 την Αναστασία, κόρη του Νικολάου Α΄ του Χάγκεν, κόμη του Σβερίν και είχε τέκνα:
* Γεράρδος Ε΄ π. 1315-1350, κόμης του Χόλσταϊν-Πλεν.
* Ίνγκεμποργκ π. 1316-μετά το 1349, παντρεύτηκε τον Κορράδο Α΄, κόμη του Όλντενμπουργκ.
** Χριστιανός Ε΄ κόμης του Όλντενμπουργκ.

## Παραπομπές


## Πηγές
* Verein für Lübecksche Geschichte und Alterthumskunde: Siegel des Mittelalters aus den Archiven der Stadt Lübeck, Lübeck, 1862-1865

Κατηγορία:Οίκος του Σάουμπουργκ
Γρηγόριος Γώγος

Ο **Γρηγόριος Γώγος** (1824 ή 1828–1898) ήταν Έλληνας θεολόγος και κληρικός.

## Βιογραφικά στοιχεία
Γεννήθηκε το 1824 στη Βατούσσα Λέσβου και μετά την ολοκλήρωση των εγκύκλιων σπουδών του, σπούδασε στη Θεολογική Σχολή της Χάλκης. Με την ολοκλήρωση των σπουδών του εκεί, μετακόμισε στο Στρασβούργο της Γαλλίας όπου και πραγματοποίησε τη μετεκπαίδευσή του. Ανέλαβε χρέη ιερέα σε διάφορες περιοχές, μεταξύ των οποίων η Κρήτη, η Βραΐλα της Ρουμανίας, η Αλεξάνδρεια στην Αίγυπτο και η Βουδαπέστη. Παράλληλα ασχολήθηκε με τη συγγραφή θεολογικών και φιλοσοφικών κειμένων, πολλά εκ των οποίων τυπώθηκαν στη Βραΐλα. Ένα από τα σημαντικότερα έργα του, το *Μιχαήλ Τοσίτσας και Νικόλαος Στουρνάρας* που τυπώθηκε το 1875, αποτελεί σημαντικό τεκμήριο καταγραφής ιστορικών γεγονότων. Το έργο αυτό αποτέλεσε ομιλία του Γώγου, στην ελληνική παροικία της Αιγύπτου. Πέθανε το 1898 στη Βουδαπέστη.

## Παραπομπές


## Εξωτερικοί σύνδεσμοι
*Γρηγόριος Γώγος στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες θεολόγοι
Κατηγορία:Έλληνες κληρικοί